stanford-oval/wikipedia huggingface dataset:
รายการธงในประเทศไทย
ธงประจำพระองค์

บทความหลัก: ธงประจำพระองค์
| ภาพธง | ใช้สำหรับ | ลักษณะ |
| --- | --- | --- |
|  | พระบาทสมเด็จพระวชิรเกล้าเจ้าอยู่หัว | ธงสีเหลือง ตราพระปรมาภิไธยย่อ ว.ป.ร. มีอุณาโลมเลข ๑๐ ภายใต้พระมหาพิชัยมงกุฎเปล่งรัศมี |
|  | สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง | ธงสีฟ้า ตราพระนามาภิไธยย่อ ส.ก. ภายใต้พระมหามงกุฎ |
|  | สมเด็จพระนางเจ้าสุทิดา พัชรสุธาพิมลลักษณ พระบรมราชินี | ธงสีม่วง ตราพระนามาภิไธยย่อ ส.ท. ภายใต้มงกุฎขัตติยนารี |
|  | สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี | ธงสีม่วง ตราพระนามาภิไธยย่อ ส.ธ. ภายใต้พระชฎาไม่มีกรรเจียกจอน |
|  | สมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี | ธงสีแสด ตราพระนามาภิไธยย่อ จ.ภ. ภายใต้พระจุลมงกุฎ |
|  | ทูลกระหม่อมหญิงอุบลรัตนราชกัญญา สิริวัฒนาพรรณวดี | ธงสีแสดแดง ตราพระนามาภิไภยย่อ อ.ร. |
|  | พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ | ธงสีม่วง ตราพระนามาภิไธยย่อ ส.ส. ยอดพระนามาภิไธยย่อเป็นรูปอุณาโลม |
|  | สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา | ธงสีแสด ตราพระนามาภิไธยย่อ พ.ภ. ภายใต้พระจุลมงกุฎ |
|  | สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา | ธงสีแสด ตราพระนามาภิไธยย่อ ส.ร. ภายใต้พระจุลมงกุฎ |
|  | สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร | ธงสีฟ้า ตราพระนามาภิไธยย่อ ท.ป. ภายใต้พระจุลมงกุฎ |
|  | พระเจ้าวรวงศ์เธอ พระองค์เจ้าสิริภาจุฑาภรณ์ | ธงสีฟ้า ตราพระนามาภิไธยย่อ ส.ภ. ภายใต้รัดเกล้าเปล่งแสง |
|  | พระเจ้าวรวงศ์เธอ พระองค์เจ้าอทิตยาทรกิติคุณ | ธงสีม่วง ตราพระนามาภิไธยย่อ อ.ก. |
ธงในตำแหน่งราชการ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2470 | ธงราชทูต | คล้ายธงไตรรงค์ แต่ตรงกลางมีวงกลมสีขาบขนาดกว้าง 4 ส่วนของธง (วงกลมจดสีเหลี่ยมสีแดงพอดี) ตรงกลางมีรูปช้างเผือกทรงเครื่องยืนแท่นหันหน้าเข้าหาเสา |
|  | ตั้งแต่ พ.ศ. 2470 | ธงกงสุล | คล้ายธงราชทูต แต่ช้างเผือกตรงกลางไม่ทรงเครื่องต้น |
|  | ตั้งแต่ พ.ศ. 2522 | ธงนายกรัฐมนตรี | ธงสี่เหลี่ยมผืนผ้ากว้าง 5 ส่วน ยาว 6 ส่วน พื้นธงสีขาว ตรงกลางของผืนธงมีรูปวงกลมมีเส้นรอบวงเป็นเส้นคู่ ตรงกลางของวงกลมมีตราราชสีห์กับคชสีห์ประคองพานรัฐธรรมนูญภายใต้พระมหามงกุฎ รูปเหล่านี้เป็นสีแดงยกเว้นพระมหามงกุฎเป็นสีเหลือง กำหนดให้ใช้ครั้งแรก พ.ศ. 2479 แบบที่ใช้ในปัจจุบันเป็นไปตามพระราชบัญญัติธง พ.ศ. 2522 |
|  | พ.ศ. 2482 - 2522 | ธงนายกรัฐมนตรี | ธงสี่เหลี่ยมผืนผ้ากว้าง 5 ส่วน ยาว 6 ส่วน พื้นธงสีขาว ตรงกลางของผืนธงมีตราราชสีห์กับคชสีห์ประคองพานรัฐธรรมนูญภายใต้พระมหามงกุฎ |
|  | พ.ศ. 2479 - 2482 | ธงนายกรัฐมนตรี | ธงสี่เหลี่ยมผืนผ้ากว้าง 5 ส่วน ยาว 6 ส่วน พื้นธงสีขาว ตรงกลางของผืนธงมีตราราชสีห์กับคชสีห์ประคองโล่ธงไตรรงค์ |
|  | ตั้งแต่ พ.ศ. 2479 | ธงรัฐมนตรีว่าการกระทรวงกลาโหม | ธงสี่เหลี่ยมผืนผ้ากว้าง 5 ส่วน ยาว 6 ส่วน พื้นธงสีขาว ตรงกลางของผืนธงมีรูปจักรสีแดง 8 แฉก และมีสมอสีขาบสอดวงจักร ด้านซ้ายและด้านขวาของรูปจักรมีรูปปีกนกกางเป็นสีฟ้า อยู่ภายใต้พระมหามงกุฎสีเหลือง |
ธงทหาร > ธงชัยเฉลิมพล*

บทความหลัก: ธงไชยเฉลิมพล
| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2479 | ธงชัยเฉลิมพลทหารบก | ลักษณะอย่างเดียวกับธงชาติ แต่เป็นรูปสี่เหลี่ยมจัตุรัส ขนาดกว้างด้านละ 70 เซนติเมตร ตรงกลางของผืนธงมีอุณาโลมทหารบกและมีชื่อหน่วยทหารสีแดงขลิบริมสีเหลือง เป็นแถวโค้งโอบใต้อุณาโลมทหารบก ผืนธงมุมบนด้านที่ติดกับคันธงมีรูปพระมหามงกุฎและเลขหมายประจำรัชกาลของพระมหากษัตริย์ที่พระราชทานเป็นตัวเลขไทยสีเหลือง ภายใต้พระมหามงกุฎมีพระปรมาภิไธยย่อสีแดงขลิบริมสีเหลืองรัศมีสีฟ้า ขอบธงด้านที่ติดกับคันธงสีแดงเข้มมีเกลียวเชือกสีแดงสลับน้ำเงิน ด้านอื่นมีแถบจีบสีเหลือง กว้าง 2 เซนติเมตร ซึ่งก่อนหน้า พ.ศ. 2500 ใช้ตราอุณาโลมทหารบกอีกแบบหนึ่ง ซึ่งมีคำขวัญจารึกไว้ว่า "สละชีพเพื่อชาติ" แบบธงปัจจุบันเป็นแบบตามพระราชบัญญัติธง พ.ศ. 2522 |
|  | ตั้งแต่ พ.ศ. 2479 | ธงชัยเฉลิมพลทหารเรือ | ลักษณะเหมือนกันเกือบทุกประการกับธงฉานของกองทัพเรือไทยแต่มีขอบธงด้านที่ติดกับคันธงสีแดงเข้มมีเกลียวเชือกสีแดงสลับน้ำเงิน ด้านอื่นมีแถบจีบสีเหลือง กว้าง 2 เซนติเมตร |
|  | ตั้งแต่ พ.ศ. 2479 | ธงชัยเฉลิมพลทหารอากาศ | ลักษณะอย่างเดียวกับธงชาติ แต่เป็นรูปสี่เหลี่ยมจัตุรัส ขนาดกว้างด้านละ 70 เซนติเมตร ตรงกลางของผืนธงมีดวงกลมสีฟ้าขนาดเส้นผ่าศูนย์กลางยาว 2 ใน 3 ส่วนของความกว้างของผืนธง ภายในดวงกลมมีอุณาโลมทหารอากาศ และมีชื่อหน่วยทหารสีแดงขลิบริมสีเหลืองเป็นแถวโค้งโอบใต้ดวงกลมสีฟ้า ผืนธงมุมด้านบนที่ติดกับคันธงมีรูปพระมหามงกุฎและเลขหมายประจำรัชกาลของพระมหากษัตริย์ที่พระราชทานเป็นตัวเลขไทยสีเหลือง ภายใต้พระมหามงกุฎมีพระปรมาภิไธยย่อสีแดงขลิบริมสีเหลืองรัศมีสีฟ้า และมีขอบธงด้านที่ติดกับคันธงสีแดงเข้มมีเกลียวเชือกสีแดงสลับน้ำเงิน ด้านอื่นมีแถบจีบสีเหลืองกว้าง 2 เซนติเมตร ซึ่งแบบธงปัจจุบันเป็นแบบตามพระราชบัญญัติธง พ.ศ. 2522 |
|  | ตั้งแต่ พ.ศ. 2496 | ธงชัยเฉลิมพลทหารมหาดเล็กราชวัลลภรักษาพระองค์ | ลักษณะอย่างเดียวกับธงชาติ แต่กว้าง 70 เซนติเมตร ยาว 105 เซนติเมตร ตรงกลางของผืนธงมีรูปสี่เหลี่ยมผืนผ้าสีแดงกว้าง 35 เซนติเมตร ยาว 52.5 เซนติเมตร ภายในรูปสี่เหลี่ยมผืนผ้านี้มีรูปช้างเผือกทรงเครื่องยืนแท่นหันหน้าเข้าหาคันธง ผืนธงมุมบนด้านที่ติดกับคันธงมีรูปพระมหามงกุฎและเลขหมายประจำรัชกาลของพระมหากษัตริย์ที่พระราชทานเป็นตัวเลขไทยสีเหลือง ภายใต้พระมหามงกุฎมีพระปรมาภิไธยย่อสีเหลือง และมีชื่อหน่วยทหารสีเหลืองเป็นแถวโค้งโอบใต้พระปรมาภิไธยย่อ และมีขอบธงด้านที่ติดกับคันธงสีแดงเข้มมีเกลียวเชือกสีแดงสลับน้ำเงิน ด้านอื่นมีแถบจีบสีเหลืองกว้าง 2 เซนติเมตร ซึ่งใช้พระราชทานครั้งแรกแก่กรมทหารราบที่ 1 มหาดเล็กรักษาพระองค์ ในวันราชวัลลภ 11 พฤศจิกายน พ.ศ. 2496 รับรองเป็นธงในพระราชบัญญัติเมื่อ พ.ศ. 2522 |
ธงเหล่านี้มีขอบธงด้านที่ติดกับคันธงเป็นสีแดงเข้ม และมีเกลียวเชือกสีแดงสลับน้ำเงิน
ธงชัยประจำหน่วยตำรวจ เป็นธงที่พระบาทสมเด็จพระเจ้าอยู่หัวภูมิพลอดุลยเดช บรมนาถบพิตร ได้พระราชทานแก่หน่วยตำรวจต่างๆ 13 หน่วย  โดยได้เสด็จพระราชดำเนินไปในการพระราชพิธีตรึงหมุดธงชัยฯ ในพระอุโบสถวัดพระศรีรัตนศาสดารามด้วยพระองค์เอง  มีลักษณะของธงและส่วนประกอบต่างๆของธงเช่นเดียวกับธงชัยเฉลิมพลของทหาร แต่ไม่ได้บัญญัติไว้ในกฎหมาย พ.ร.บ.ธง พ.ศ. 2522
ธงทหาร > ธงในราชการทหารเรือ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2460 | ธงราชนาวี | คล้ายธงราชทูต แต่ดวงกลมหลังรูปช้างเผือกทรงเครื่องยืนแท่นเป็นสีแดง |
|  | ตั้งแต่ พ.ศ. 2460 | ธงฉาน | คล้ายธงไตรรงค์ แต่ตรงกลางมีเครื่องหมายกองทัพเรือไทยเป็นสีเหลือง |
ธงทหาร > ธงในราชการทหารอากาศ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงแสดงหน่วยที่เป็นส่วนกำลังรบตั้งแต่ระดับฝูงบินหรือกองพันขึ้นไป | มีลักษณะเป็นรูปสี่เหลี่ยมผืนผ้า กว้าง 2 ส่วน ยาว 3 ส่วน พื้นธงสีฟ้า ตรงกลางของผืนธงมีรูปเครื่องหมายกองทัพอากาศเป็นสีเหลือง และมีชื่อหน่วยทหารนั้น ๆ เป็นสีขาวเป็นแถวโค้งโอบใต้รูปเครื่องหมายกองทัพอากาศ |
|  | ตั้งแต่ พ.ศ. 2522 | ธงแสดงหน่วยแยกอิสระที่เป็นส่วนกำลังรบ | มีลักษณะและสีอย่างเดียวกับธงแสดงหน่วยที่เป็นส่วนกำลังรบตั้งแต่ระดับฝูงบินหรือกองพันขึ้นไป |
ธงทหาร > ธงประจำกองทัพ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงประจำกองทัพบก | ธงสี่เหลี่ยมผืนผ้ากว้าง 2 ส่วน ยาว 3 ส่วน พื้นธงสีแดง ตรงกลางของผืนธงมีรูปเครื่องหมายกองทัพบกเป็นสีเหลือง |
|  | ตั้งแต่ พ.ศ. 2522 | ธงประจำกองทัพเรือ | ธงสี่เหลี่ยมผืนผ้ากว้าง 6 ส่วน ยาว 9 ส่วน พื้นธงสีขาบ ตรงกลางของผืนธงมีดวงกลมสีขาว ขนาดเส้นผ่าศูนย์กลางยาว 4 ใน 6 ส่วนของความกว้างของผืนธง ภายในวงกลมมีรูปเครื่องหมายกองทัพเรือไทย ซึ่งเดิมเรียกชื่อว่า "ธงประจำกระทรวงทหารเรือ" ต่อมาเปลี่ยนชื่อเป็นธงประจำกองทัพเรือ หลังมีการยุบกระทรวงทหารเรือและแปรสภาพหน่วยเป็น "กองทัพเรือ" |
|  | ตั้งแต่ พ.ศ. 2522 | ธงประจำกองทัพอากาศ | ธงสี่เหลี่ยมผืนผ้า กว้าง 2 ส่วน ยาว 3 ส่วน พื้นธงสีฟ้า ตรงกลางของผืนธงมีรูปเครื่องหมายกองทัพอากาศเป็นสีเหลือง |
ธงทหาร > ธงแสดงตำแหน่ง

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงผู้บัญชาการทหารบก | ลักษณะคล้ายธงประจำกองทัพบก แต่มีรูปดาวสีเหลือง 5 ดวงโค้งอยู่ข้างล่าง |
|  | ตั้งแต่ พ.ศ. 2440 | ธงผู้บัญชาการทหารเรือ | ลักษณะคล้ายธงประจำกองทัพเรือ แต่ภายนอกตราของกองทัพเรือไม่มีวงกลม ซึ่งเดิมเรียกชื่อว่า "ธงเสนาบดีกระทรวงทหารเรือ" ต่อมาเปลี่ยนชื่อเป็นธงผู้บัญชาการทหารเรือ หลังมีการยุบกระทรวงทหารเรือและแปรสภาพหน่วยเป็น "กองทัพเรือ" |
|  | ตั้งแต่ พ.ศ. 2522 | ธงผู้บัญชาการทหารอากาศ | ลักษณะคล้ายธงประจำกองทัพอากาศ แต่ระหว่างหัวปีกมีรูปธงชาติเฉียงอยู่ในอาร์มและตัวเลข ๙ ไทยที่อยู่ในพระมหามงกุฏสีเหลืองเป็นสีขาว |
ธงตำรวจ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2495 | ธงชัยประจำหน่วยตำรวจ | ลักษณะเช่นเดียวกันกับธงชัยเฉลิมพลของทหาร โดยผืนธงมีลักษณะเป็นธงชาติรูปสี่เหลี่ยมจัตุรัส  ตรงกลางผืนธงมีตราแผ่นดินในรัชสมัยพระบาทสมเด็จพระจุลจอมเกล้าเจ้าอยู่หัว มีชื่อหน่วยตำรวจที่ได้รับพระราชทานธงเป็นไหมสีแดงริมสีขาวเป็นแถวโค้งโอบใต้ตราแผ่นดิน เช่น "โรงเรียนนายร้อยตำรวจ"  ผืนธงมุมด้านที่ติดกับคันธงมีรูปพระมหามงกุฎและเลขหมายรัชกาลของพระมหากษัตริย์ที่พระราชทานเป็นตัวเลขไทยสีเหลือง ภายใต้พระมหามงกุฎมีพระปรมาภิไธยย่อ ภปร สีแดงขลิบริมสีขาว  ยอดคันธงเป็นรูปช้างสามเศียรภายใต้พระมหามงกุฎทำด้วยโลหะสีเงิน ภายในประดิษฐานพระพุทธรูปที่ทำพิธีแล้ว เรียกว่า "พระยอดธง" และบรรจุเส้นพระเจ้า (เส้นพระเกศา) ของพระบาทสมเด็จพระเจ้าอยู่หัวภูมิพลอดุลยเดช บรมนาถบพิตร  รัชกาลที่ 9 |
|  | ตั้งแต่ พ.ศ. 2522 | ธงพิทักษ์สันติราษฎร์ | ลักษณะและสีอย่างเดียวกับธงชาติ แต่ที่ตรงกลางของผืนธงมีรูปตราแผ่นดินในรัชกาลพระบาทสมเด็จพระจุลจอมเกล้าเจ้าอยู่หัว ประกอบด้วยข้อความว่า พิทักษ์สันติราษฎร์ ปักด้วยดิ้นเงินโอบใต้ตราแผ่นดิน ใช้เป็นธงเกียรติยศสำหรับสำนักงานตำรวจแห่งชาติ |
ธงศาสนา

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2501  | ธงธรรมจักร | รูปสี่เหลี่ยมผืนผ้าสีเหลืองแก่ ตรงกลางเป็นรูปพระธรรมจักรสีแดง เป็นธงองค์กรพระพุทธศาสนา และพุทธศาสนิกชนในประเทศไทย |
|  | ตั้งแต่ พ.ศ. 2531  | ธงกางเขน | รูปสี่เหลี่ยมผืนผ้าสีขาว ตรงกลางเป็นรูปกางเขนละตินสีแดง เป็นธงองค์กรคริสตจักรคริสต์ศาสนา และคริสต์ศาสนิกชนในประเทศไทย |
|   | ตั้งแต่ พ.ศ. 2540  | ธงญิฮาด | รูปสี่เหลี่ยมผืนผ้าสีดำหรือเขียว ตรงกลางเป็นอักษรภาษาอาหรับสีขาว ละอิลาฮะ อิลลัลลอฮฺ มุหัมมะดัร รอซูลลุลลอฮฺ หมายถึง ไม่มีพระเจ้าอื่นใดนอกจากอัลลอฮ์ และมุหัมมัดเป็นศาสนทูตของอัลลอฮ์ เป็นธงองค์กรคณะกรรมการกลางอิสลามแห่งประเทศไทย และชาวมุสลิมในประเทศไทย |
ธงในอดีต > ธงชาติ

| ภาพธง | ระยะเวลาที่ใช้ธง | การใช้ | คำอธิบาย |
| --- | --- | --- | --- |
|  | สมัยอยุธยา - สมัยรัตนโกสินทร์ | ธงค้าขาย, ธงเรือหลวง (ถึงสมัยรัตนโกสินทร์) | ธงสี่เหลี่ยมผืนผ้าสีแดงเกลี้ยง |
|  | สมัยรัชกาลที่ 1 | ธงเรือหลวง | ธงสี่เหลี่ยมผืนผ้าสีแดง กลางมีรูปจักรวงใหญ่สีขาว ซึ่งรัชกาลที่ 1 ใส่วงจักรของพระนารายณ์ |
|  | สมัยรัตนโกสินทร์ - พ.ศ. 2375  | ธงเรือหลวง | ธงสี่เหลี่ยมผืนผ้าสีแดง กลางมีรูปช้างเผือกในวงจักรสีขาว |
|  | พ.ศ. 2375 - 2459 | ธงชาติ ธงค้าขาย และธงราชการ | ธงสี่เหลี่ยมผืนผ้าสีแดง กลางมีรูปช้างเผือกเปล่าหันหน้าเข้าหาเสาธง   ธงนี้มักมีการเข้าใจผิดว่าเริ่มใช้ในรัชกาลที่ 4 แต่จริง ๆ แล้วเริ่มใช้ในช่วงปลายรัชกาลที่ 3  |
|  | พ.ศ. 2459 - 2460 | ธงราชการ | ธงสี่เหลี่ยมผืนผ้าสีแดง กลางมีรูปช้างเผือกทรงเครื่องยืนแท่นหันหน้าเข้าหาเสาธง |
|  | พ.ศ. 2459 - 2460 | ธงค้าขาย | ธงสี่เหลี่ยมผืนผ้า กว้าง 6 ส่วน ยาว 9 ส่วน แบ่งเป็นแถบสีขาวสลับแดงห้าแถบ แถบสีแดงและสีขาวชั้นนอกกว้างแถบละ 1 ส่วน แถบสีแดงตรงกลางกว้าง 2 ส่วน |
ธงในอดีต > ธงราชการทหาร > ธงชัยเฉลิมพล

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|    | พ.ศ. 2460 | ธงชัยเฉลิมพลกองทหารอาสาของไทยในสงครามโลกครั้งที่ 1 | ธงนี้เป็นธงสำคัญในประวัติศาสตร์ไทย เพราะเป็นธงไตรรงค์ผืนแรกที่ได้ไปอวดสายตาชาวโลก ในการร่วมรบกับฝ่ายสัมพันธมิตรในสงครามโลกครั้งที่ 1 ภาพบนคือธงด้านหน้า ภาพล่างคือธงด้านหลัง (ตามหลักสากล) |
ธงในอดีต > ธงในตำแหน่งราชการ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | พ.ศ. 2455 - 2460 | ธงราชทูต | ธงแดงมีรูปช้างเผือกยืนแท่นทรงเครื่องหันหน้าเข้าหาเสา ที่มุมซ้ายบนมีวงกลมสีขาบบรรจุรูปครุฑกางกรชูพระมหามงกุฎ |
|  | พ.ศ. 2455 - 2460 | ธงกงสุล | คล้ายธงราชทูตด้านบน แต่ที่เหนือครุฑไม่มีมงกุฎ |
|  | พ.ศ. 2460 - 2470 | ธงสถานทูต | ธงไตรรงค์ ตรงกลางมีรูปช้างเผือกเปล่าหันหน้าเข้าหาเสา |
ดูเพิ่ม

รายชื่อธงในกองทัพไทย
ธงชัยประจำหน่วยตำรวจ
ธงประจำจังหวัดของไทย
แหล่งข้อมูลอื่น

ธงชาติไทย ที่ Flags of the World (อังกฤษ)
คู่มือข้อปฏิบัติเกี่ยวกับธงชาติ เก็บถาวร 2012-11-14 ที่ เวย์แบ็กแมชชีน - สำนักงานเสริมสร้างเอกลักษณ์ของชาติ สำนักงานปลัดสำนักนายกรัฐมนตรี
ธงชาติไทย เก็บถาวร 2007-09-26 ที่ เวย์แบ็กแมชชีน - สำนักงานคณะกรรมการวัฒนธรรมแห่งชาติ กระทรวงวัฒนธรรม
ธงในองค์พระมหากษัตริย์ (หอมรดกไทย กระทรวงกลาโหม) เก็บถาวร 2007-10-12 ที่ เวย์แบ็กแมชชีน
ธงชัยเฉลิมพล (หอมรดกไทย กระทรวงกลาโหม) เก็บถาวร 2007-10-12 ที่ เวย์แบ็กแมชชีน
ธงราชนาวีและธงที่ใช้ในกองทัพเรือ เก็บถาวร 2007-12-02 ที่ เวย์แบ็กแมชชีน
ธงสำหรับทหารเรือ
พระราชบัญญัติธง พ.ศ. 2522 เก็บถาวร 2008-02-21 ที่ เวย์แบ็กแมชชีน
พิพิธภัณฑ์ธงสยาม เก็บถาวร 2019-05-23 ที่ เวย์แบ็กแมชชีน
พิพิธภัณฑ์ธงชาติไทย (ธงไตรรงค์) เก็บถาวร 2019-09-02 ที่ เวย์แบ็กแมชชีน
อธิบายเรื่องธงไทย พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ
อารีย์ ตันติเวชกุล

| อารีย์ ตันติเวชกุล |
| --- | --- |

รัฐมนตรีที่ไม่ได้ประจำกระทรวง
ดำรงตำแหน่ง 1 มกราคม – 8 เมษายน พ.ศ. 2501
นายกรัฐมนตรี: ถนอม กิตติขจร
รัฐมนตรีช่วยว่าการกระทรวงสหกรณ์
ดำรงตำแหน่ง 8 เมษายน – 7 สิงหาคม พ.ศ. 2501
นายกรัฐมนตรี: ถนอม กิตติขจร
 
ข้อมูลส่วนบุคคล
พรรคการเมือง: ท้องถิ่นก้าวหน้า
คู่สมรส: ท่านผู้หญิงประสานสุข ตันติเวชกุล

อารีย์ ตันติเวชกุล เป็นอดีตรัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงสหกรณ์ อดีตสมาชิกสภาผู้แทนราษฎรจังหวัดนครราชสีมา 3 สมัย และเป็นอดีตกรรมการอำนวยการพรรคท้องถิ่นก้าวหน้า
ประวัติ

อารีย์ ตันติเวชกุล สมรสกับท่านผู้หญิงประสานสุข ตันติเวชกุล มีบุตร 1 คน คือ สุเมธ ตันติเวชกุล เขาเคยได้รับเลือกตั้งเป็นสมาชิกสภาผู้แทนราษฎรจังหวัดนครราชสีมาครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 โดยสังกัดพรรคเสรีประชาธิปไตย (พ.ศ. 2498) ต่อมาได้รับเลือกตั้งเป็นสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ในนามพรรคสหภูมิ
หลังการเลือกตั้งในเดือนธันวาคม พ.ศ. 2500 พรรคสหภูมิได้เข้าร่วมรัฐบาลของพลโท ถนอม กิตติขจร และเขาได้รับแต่งตั้งเป็นรัฐมนตรีที่ไม่ประจำกระทรวง และต่อมาได้รับแต่งตั้งให้ช่วยสั่งการในกระทรวงสหกรณ์ และได้รับแต่งตั้งเป็นรัฐมนตรีช่วยว่าการกระทรวงสหกรณ์ในเดือนเมษายนของปีเดียวกัน จนกระทั่งพ้นจากตำแหน่งในการปรับคณะรัฐมนตรีในเดือนสิงหาคม พ.ศ. 2501
ในปี พ.ศ. 2514 ได้ร่วมกับชำนาญ ยุวบูรณ์ ก่อตั้งและเป็นกรรมการอำนวยการพรรคท้องถิ่นก้าวหน้า
ศรัณยู ประชากริช

| ศรัณยู ประชากริช |
| --- | --- |

สารนิเทศภูมิหลัง
เกิด: 6 ตุลาคม พ.ศ. 2526 (41 ปี) กรุงเทพมหานคร ประเทศไทย
ส่วนสูง: 181 เซนติเมตร
คู่สมรส: ชาช่า ภักค์ไพบูลย์ (2558–ปัจจุบัน)
อาชีพ: นักแสดง พิธีกร ดีเจ นายแบบ นักแข่งรถ นักธุรกิจ
ปีที่แสดง: พ.ศ. 2547–ปัจจุบัน
ศรัณยู ประชากริช (เกิด 6 ตุลาคม พ.ศ. 2526) ชื่อเล่น บีม เป็นนักแสดง พิธีกร ดีเจชาวไทย ลูกชายคนโตของ รุ่งโรจน์ ประชากริช และ คุณวีณา ประชากริช เจ้าของห้างหุ้นส่วนจำกัด ป.รุ่งโรจน์อะไหล่ยนต์ แห่งวงการอะไหล่รถยนต์ของหลายยี่ห้อดัง
ประวัติและการศึกษา

ศรัณยูเล่าว่าในสมัยเรียนมัธยม ตอนชั้น ม.2 เขาขอพ่อซื้อรถ แข่งรถ โดดเรียน ดูดบุหรี่ เที่ยวเธค ทั้งเจาะลิ้น เจาะสะดือ เจาะหัวนม หลังจบ ม.6 เข้าศึกษาที่มหาวิทยาลัยกรุงเทพ  แต่เรียนพอเรียนปีหนึ่ง คิดว่าไม่ใช่และสนใจอยากเรียนภาษาญี่ปุ่น จึงไปศึกษาที่เมืองโอซะกะ (โอซาก้า) ประเทศญี่ปุ่น ในสาขา Business แต่พอเรียนแล้วคิดว่าไม่ใช่ที่เขาต้องการอีก ประกอบกับไปมีเรื่องกับยากูซ่าจนต้องหนีกลับมาประเทศไทย หนำซ้ำยังโดนตามมาถึงบ้านจนทางบ้านต้องจ่ายเงินให้ไป จึงย้ายไปเรียนในสาขาออกแบบภายใน ที่สถาบันศิลปะแห่งซานฟรานซิสโก สหรัฐอเมริกา
หลังจากกลับประเทศไทยได้ทำงานเป็นดีเจที่ HITZ 955 เป็นพิธีกรรายการสีสันบันเทิงสด และยังแสดงละครเรื่องแรกกับทางช่อง 3 เรื่อง เสน่หาเงินตรา รับบท “ภานุทัต”  เล่นละครเรื่อง อนันตาลัย และ เพลงดินกลิ่นดาว
กระแสข้อวิจารณ์

ต่อมาเดือนพฤศจิกายน 2552 มีข่าวทางหน้าหนังสือพิมพ์ว่าขับรถฟอร์จูนเนอร์ชนแล้วหนี ทั้งนี้รถตกแต่งเลียนแบบรถตำรวจที่ใช้ในราชการ ประตูทั้งสี่ทำสีเป็นสีขาวเข้าข่ายเปลี่ยนแปลงสีรถโดยไม่แจ้งให้เจ้าพนักงานทราบเพราะสีเดิมคือสีดำ สีขาวที่ทำเพิ่มถือว่าเกิน 30% ของตัวรถ มีตราสำนักงานตำรวจแห่งชาติข้างประตู ประตูหลังติดหมายเลข 2-0 แปลว่าร้อยเวรสอบสวน กระจกหลังติดตรากองปราบปราม และเมื่อตรวจสอบภายในรถพบอาวุธปืน ขนาด .22 ซึ่งเป็นของผู้อื่น 1 กระบอก มีดสปาต้า 1 เล่ม กุญแจมือ วิทยุโทรคมนาคมแบบมือถือของตำรวจ เครื่องช็อตไฟฟ้า ทั้งนี้ศรัณยูเปิดเผยว่า เป็นของตนเองเอาไว้ป้องกันตัว ส่วนรถเพื่อไว้ใช้ในการอำนวยความสะดวกให้กับผู้ใหญ่ที่นับถือในการเดินทางไปไหนมาไหนและใช้ในการแสดง ส่วนข้อหาพนักงานสอบสวนแจ้งเพียงข้อหาเดียวคือ พกพาอาวุธปืนผิดมือในที่สาธารณะโดยไม่ได้รับอนุญาต ซึ่งทำให้เป็นข้อกังขาแก่สาธารณชนว่าตำรวจ สน. สามเสนเป็นสองมาตรฐาน เพราะหากเป็นบุคคลธรรมดามีข้อหาหนักเยอะเช่นนี้คงจะไม่รอดจากการเข้าคุกและค่าปรับเป็นหลายแสนแน่นอน และมีหลายคนเคยเห็นรถคันนี้ใช้ทะเบียนหมายเลขอื่นซึ่งคันนี้อาจจะเข้าข่ายปลอมแปลงทะเบียนด้วย
ชีวิตส่วนตัว

ชีวิตครอบครัว บีม - ศรัณยู หมั้นในวันที่ 27 กันยายน 2558 และฉลองมงคลพร้อมจดทะเบียนสมรส ในวันที่ 20 ธันวาคม 2558 กับหญิงสาวลูกครึ่งไทย-ญี่ปุ่น นอกวงการ ชื่อ "ชาช่า ทามาดะ" หรือ "ชาช่า ภักค์ไพบูลย์" เป็นพี่สาวของ ชัญญ่า ทามาดะ ซึ่งชาช่าและหนุ่มบีม คบหาดูใจกันมาได้ 4 ปี
ผลงานรายการวิทยุ > ในอดีต

SAT 20:00 - 24:00 HITZ FIT CLUB เปิดคลับ ฟังเพลงฮิตซ์ พร้อมเทคนิคการออกกำลังกายเพื่อสุขภาพ (HITZ 955) ( - 10 มีนาคม 2566)
MON - FRI 10:00 - 13:00 10 HITZ IN A ROW 10 เพลงฮิตซ์ต่อเนื่อง (ตอนเข้ามารอบที่ 02) (HITZ 955)
ผลงานการแสดง > ละครโทรทัศน์

พ.ศ. 2549 อนันตาลัย (กันตนา/ช่องไอทีวี) รับบทเป็น ปราย
พ.ศ. 2549 7 มหัศจรรย์ (กันตนา/ช่องไอทีวี) รับบทเป็น
พ.ศ. 2551 เพลงดินกลิ่นดาว (กันตนา/ช่อง 7) รับบทเป็น นภัส
พ.ศ. 2552 เสน่หาเงินตรา (/ช่อง 3) รับบทเป็น ภานุทัต (รับเชิญ) คู่กับ เมย์ เฟื่องอารมย์
พ.ศ. 2553 เลื่อมพรายลายรัก (/ช่อง 3) รับบทเป็น เริงฤทธา รังสฤษฎ์ คู่กับ พริมรตา เดชอุดม
พ.ศ. 2553 มนต์รักลูกทุ่ง (/ช่อง 3) รับบทเป็น ธรรมรักษ์ คู่กับ ปิยะดา ตุรงคกุล
พ.ศ. 2554 รหัสทรชน (/ช่อง 3) รับบทเป็น ผู้กองธาวี
พ.ศ. 2554 ตะวันเดือด (/ช่อง 3) รับบทเป็น เดชา
พ.ศ. 2556 แม่เปียดื้อ (/ช่อง 3) รับบทเป็น ต่อพงษ์ คู่กับ โชติมา นวคุณากร
พ.ศ. 2556 หลานสาวนายพล (/ช่อง 3) รับบทเป็น วายุ คู่กับ ธนิดา กาญจนวัฒน์
พ.ศ. 2556 ข้าวนอกนา (/ช่อง 8) รับบทเป็น โจ้
พ.ศ. 2558 บางระจัน (บรอดคาซท์ ไทย เทเลวิชั่น/ช่อง 3) รับบทเป็น อากาปันคยี
พ.ศ. 2558 สิงห์สี่แคว (ชาติเจ้าพระยา 2) (/ช่อง 3) รับบทเป็น อีธาน
พ.ศ. 2558 2 รัก 2 วิญญาณ (เดอะ วัน เอ็นเตอร์ไพรส์/ช่องวัน) รับบทเป็น พิชาญ
พ.ศ. 2558 เพื่อนรัก เพื่อนริษยา (โพลีพลัส/ช่อง 3) รับบทเป็น ปราณ
พ.ศ. 2560 ฝันรักฝันสลาย (/ช่อง 3) รับบทเป็น เจียง
พ.ศ. 2561 คู่ซี้ผีมือปราบ (/ช่องเวิร์คพอยท์) รับบทเป็น กร
พ.ศ. 2562 แรงเงา 2 แรงแค้น (บรอดคาซท์ ไทย เทเลวิชั่น/ช่อง 3) รับบทเป็น เกริก (รับเชิญ)
พ.ศ. 2564 รักนิรันดร์จันทรา (ชลลัมพี/ช่อง 3) รับบทเป็น พาทิศ สันต์สกุล (ไฮโซแพต) (รับเชิญ)
พ.ศ. 2564 เกมล่าทรชน (เมตตาและมหานิยม/ช่อง 3) รับบทเป็น ทรงกลด คู่กับ ชาเคอลีน มึ้นช์
พ.ศ. 2565 บุพเพร้อยร้าย (บรอดคาซท์ ไทย เทเลวิชั่น/ช่อง 3) รับบทเป็น เสี่ยสินชัย
พ.ศ. 2565 บ่วงวิมาลา (บริษัท นีโน่ บราเธอร์ส จำกัด/ช่อง 7) รับบทเป็น สิงห์
พฺ.ศ. 2566 กลเกมรัก (ช่อง 3) (รับเชิญ)
ผลงานการแสดง > ละครชุด

พ.ศ. 2557 รอยรักหักเหลี่ยมตะวัน (/ช่อง 3) รับบทเป็น ซาโตชิ
พ.ศ. 2561 My Hero วีรบุรุษสุดที่รัก เรื่อง เส้นสนกลรัก (/ช่อง 3) รับบทเป็น พีระ
พ.ศ. 2562 club friday the series 11 ตอน หลงรักหนุ่มบาร์โฮส (/ช่องGMM25) รับบทเป็น
พ.ศ. 2562 Bangkok Vampire รสรินล่าแวมไพร์ (/ช่องMONO29) รับบทเป็น วิลกิ (รับเชิญ)
พ.ศ. 2562 Voice สัมผัสเสียงมรณะ (/ช่องTrue4U) รับบทเป็น กริช
ผลงานการแสดง > ผลงานภาพยนตร์

ภาพยนตร์เรื่อง หนังผี - รับบทเป็น ราเชน
ภาพยนตร์เรื่อง คน-โลก-จิต - รับบทเป็น คีย์
ภาพยนตร์เรื่อง The Exchange 13 คนปล้นอันตราย
ผลงานพิธีกร > โทรทัศน์

พ.ศ. 2549 : สีสันบันเทิงสด ทุกวันจันทร์-วันศุกร์ เวลา 15.00-16.00 น. ทางช่อง ช่อง 3 (กด 3) ร่วมกับ พีรพล เอื้ออารียกูล, เจนสุดา ปานโต สิริสันต์, ปวริศา เพ็ญชาติ, ชลธิชา นวมสุคนธ์ (เริ่มปี 2549 - 2553 และเมื่อปี 2552-53 ลดเวลาการอากาศเป็น 14.30-15.00 น. เพราะมีรายการ ตู้ ป.ณ. ข่าว 3 โดยออกอากาศเวลา 15.00-16.00 น. ปัจจุบันย้ายไปออกอากาศที่ช่อง เนชั่นทีวี โดยใช้ชื่อรายการ 22 อาสา และช่อง 5HD1 โดยใช้ชื่อรายการ 5 อาสา เพื่อประชาชน ตามลำดับ)
พ.ศ. 2556 : สีสันบันเทิงสเปเชี่ยล - สามีตีตรา วันเสาร์ เวลา 18.45 น. ช่อง 3 (ออกอากาศวันที่ 30 มีนาคม 2556)
พ.ศ. 2556 : Channel 3 Power Team Concert ช่อง 3 (เริ่มปี 2556 - 2557)
พ.ศ. 2563 : The Fighter World Boxing ช่อง ไทยรัฐทีวี (เริ่มปี 2563 - )
พ.ศ. 2564 : เมาท์สะเด็ด 7 สี (ผลิตโดย Tero Entertainment) ทุกบ่ายวันจันทร์-ศุกร์ เวลา 14.45-15.45 น. ทางช่อง 7HD35 ร่วมกับ พัด-พัดชา เอนกอายุวัฒน์, พลอย-รัญดภา มันตะลัมพะ, ดีเจบอย-ฌาฆฤณ ชุมมิ่ง, ดีเจวี-รวีโรจน์ เลิศพิภพเมธา, นิวหนวด-ธนิศ แก้วนาค (16 มิถุนายน - 31 สิงหาคม พ.ศ. 2564)
พ.ศ. 2564 : APOP TONIGHT (ผลิตโดย Amarin Group) ทุกเสาร์ - วันอาทิตย์ เวลา 23:00-23:30 น. ทางช่อง AmarinTVHD34 ร่วมกับ มาศปรียา สุวรรณธารารัตน์, ณัชพล รัตนมงคล (4 กันยายน พ.ศ. 2564 - ปัจจุบัน)
ผลงานมิวสิกวิดีโอ

ยิ่งร้ายก็ยิ่งรัก - เพชร AF3
เสียเวลาทำใจ - NEO-X
ตัวอิจฉา - เอ็ม อรรถพล
รอยร้าว - บิว กัลยาณี
อย่ากลับมา - บิว กัลยาณี
เล สวน

| เล สวน |
| --- | --- |


เลขาธิการใหญ่คณะกรรมการกลางพรรคคอมมิวนิสต์เวียดนามคนที่ 7
ดำรงตำแหน่ง 20 ธันวาคม พ.ศ. 2519 – 10 กรกฎาคม พ.ศ. 2529 (9 ปี 202 วัน)
ก่อนหน้า: ตนเอง ในตำแหน่ง เลขาธิการเอกคณะกรรมการกลางพรรคแรงงานเวียดนาม
ถัดไป: เจื่อง จิญ
เลขาธิการเอกคณะกรรมการกลางพรรคแรงงานเวียดนามคนที่ 3
ดำรงตำแหน่ง 10 กันยายน พ.ศ. 2503 – 20 ธันวาคม พ.ศ. 2519 (16 ปี 101 วัน)
ก่อนหน้า: โฮจิมินห์
ถัดไป: ตนเอง ในตำแหน่ง เลขาธิการคณะกรรมการกลางพรรคคอมมิวนิสต์เวียดนาม
เลขาธิการคณะกรรมาธิการทหารส่วนกลางพรรคคอมมิวนิสต์เวียดนาม
ดำรงตำแหน่ง พ.ศ. 2521 – พ.ศ. 2527 (6 ปี 0 วัน)
ก่อนหน้า: หวอ เงวียน ซ้าป
ถัดไป: หวัน เตียน สุง
 
ข้อมูลส่วนบุคคล
เกิด: 7 เมษายน พ.ศ. 2450 จังหวัดกว๋างจิ อินโดจีนของฝรั่งเศส
เสียชีวิต: 10 กรกฎาคม พ.ศ. 2529 (79 ปี) ฮานอย ประเทศเวียดนาม
เชื้อชาติ: เวียดนาม
พรรคการเมือง:  พรรคคอมมิวนิสต์

เล สวน หรือ เล หยวน (เวียดนาม: Lê Duẩn) เป็นเลขาธิการของพรรคคอมมิวนิสต์เวียดนามตั้งแต่เดือนกันยายน พ.ศ. 2503 จนถึงแก่อสัญกรรมเมื่อ 10 กรกฎาคม พ.ศ. 2529 สวนเป็นผู้นำที่สำคัญของพรรคหลังโฮจิมินห์ถึงแก่อสัญกรรมเมื่อ พ.ศ. 2512
สวนเกิดเมื่อ 7 เมษายน พ.ศ. 2450 ที่จังหวัดกว๋างจิ บิดาเป็นเจ้าหน้าที่รถไฟ เขาเข้าร่วมกับโฮจิมินห์เมื่อ พ.ศ. 2471 เขาเป็นสมาชิกร่วมก่อตั้งพรรคคอมมิวนิสต์อินโดจีนเมื่อ พ.ศ. 2473 เขาถูกฝรั่งเศสจับกุมและติดคุกนานถึง 10 ปี ได้รับการปล่อยตัวเมื่อ พ.ศ. 2488 สวนมีบทบาทในการส่งเสริมการปฏิวัติในภาคใต้ จนมีการแบ่งแยกเวียดนามเป็นสองประเทศ เขาจึงเดินทางมายังฮานอยใน พ.ศ. 2500 และร่วมงานกับพรรคคอมมิวนิสต์เวียดนาม จนกระทั่งมีการรวมประเทศ สวนเป็นผู้มีอิทธิพลในพรรค และเลือกดำเนินนโยบายสังคมนิยมแบบไม่ยืดหยุ่น รวมทั้งการรุกรานกัมพูชา และนิยมสหภาพโซเวียตจนตัดความสัมพันธ์กับสาธารณรัฐประชาชนจีน หลังจากที่สวนเสียชีวิตแล้ว นโยบายของพรรคจึงเน้นไปในทางปฏิรูปมากขึ้น
แหล่งข้อมูลอื่น

Bibliography: Writings by and about Lê Duẩn
| ด ค กเลขาธิการพรรคคอมมิวนิสต์เวียดนาม |
| --- | --- | --- |
| ประธาน (ค.ศ. 1951–1969) |  โฮจิมินห์  |  |
| เลขาธิการ (ค.ศ. 1930–ปัจจุบัน) |  จิ่ญ ดิ่ญ กื๋ว1  เจิ่น ฟู้  เล ห่ง ฟ็อง  ห่า ฮวี เติ่ป   เหงียน วัง กื่อ  เจื่อง จิญ  โฮจิมินห์1  เล สวน  เจื่อง จิญ  เหงียน วัน ลิญ  โด๋ เหมื่อย  เล ขา เฟียว  นง ดึ๊ก หมั่ญ  เหงียน ฟู้ จ่อง  โต เลิม  |  |
 1รักษาการ
กฎการพาดหัวของเบ็ทเทอร์ริดจ์

กฎการพาดหัวของเบ็ทเทอร์ริดจ์ (อังกฤษ: Betteridge's law of headlines) เป็นกฎที่กล่าวว่า "หัวเรื่องใด ๆ ที่ลงท้ายด้วยเครื่องหมายปรัศนี (เครื่องหมายคำถาม) สามารถตอบได้ด้วยคำว่า ไม่ " โดยตั้งตามชื่อของ เอียน เบ็ทเทอร์ริดจ์ นักข่าวสายเทคโนโลยีชาวอังกฤษ แม้ว่าแนวคิดนี้จะมีที่มายาวนานกว่านั้น ข้อสังเกตนี้เรียกได้อีกชื่อหนึ่งว่า "กฎของเดวิส" (Davis' law) หรือเพียง "หลักการวารสารศาสตร์" ในสาขาฟิสิกส์พลังงานสูง แนวคิดดังกล่าวมีชื่อเรียกว่า กฎของฮินช์ลิฟ(Hinchliffe's Rule)
เบ็ทเทอร์ริดจ์ได้อธิบายแนวคิดนี้ในบทความเดือนกุมภาพันธ์ ปี พ.ศ. 2552 สืบเนื่องจากบทความในเทคครันช์ (TechCrunch) ที่พาดหัวว่า "ลาสต์ เอฟเอ็มเพิ่งยกข้อมูลการฟังของผู้ใช้ให้ RIAA หรือเปล่า?" ("Did Last.fm Just Hand Over User Listening Data To the RIAA?"):
ห้าปีก่อนหน้าที่บทความของเบ็ทเทอร์ริดจ์จะได้รับการดีพิมพ์ แอนดรูว์ มาร์ นักข่าวชาวอังกฤษได้ให้ข้อสังเกตที่คล้ายกันในหนังสือของเขา My Trade ในปี พ.ศ. 2547 โดยข้อสังเกตนี้เป็นหนึ่งในข้อแนะนำสำหรับผู้อ่านที่ต้องการอ่านหนังสือพิมพ์ด้วยความเข้าใจอย่างถ่องแท้:
กระนั้น เบ็ทเทอร์ริดจ์ได้ยอมรับว่าตนก็ได้ละเมิดกฎนี้ไปด้วยเช่นกัน (โดยการเขียนพาดหัวด้วยคำถามพร้อมคำตอบว่า "ใช่") ในบทความชื่อว่า "ร้านแอพสโตร์ของแมคให้คุณใช้ซอฟต์แวร์ในเชิงพาณิชย์หรือเปล่า?" ("Does the Mac App Store let you use software for commercial use?") ซึ่งตีพิมพ์บนเว็บไซต์ของเขาเอง
แหล่งข้อมูลอื่น

Ian Betteridge's website เก็บถาวร 2010-07-10 ที่ เวย์แบ็กแมชชีน
Techcrunch article on Last.fm and RIAA